François-Xavier Fabre

François-Xavier Fabre (Montpellier, 1766ko apirilaren 1a - ibidem, 1837ko martxoaren 16a) frantziar margolaria izan zen.

Jacques-Louis Daviden ikaslea izan zen eta Erromako Saria irabazi zuen 1787an. Frantziako Iraultzan Florentzian bizi izan zen eta Florentziako Akademiako kide izan zen, eta irakasle ere izan zen han. Vittorio Alfieri olerkariaren laguna izan zen, eta Florentziako elkartean sartu zuen. Aristokraziako kideen erretratuak egin zituen, baita margolan historikoak ere. Arte-saltzailea ere izan zen.

1814an Frantziara itzuli zen eta 1824an bere jaioterrira. Bere margolan eta liburu bildumak eskaini zizkion hiriari eta horiekin inauguratu zen Fabre Museoa. Karlos X.a erregeak baroi izendatu zuen 1828an.

 Iruditegia 

Kategoria:Montpelliertarrak
Kategoria:XVIII. mendeko Frantziako margolariak
Kategoria:XIX. mendeko Frantziako margolariak
Kategoria:Margolari erretratugileak
Kategoria:Ohorezko Legioko ofizialak